[[Fil:Duerer-Madonna.jpg|thumb|Kvinden med en krans af tolv stjerner på hovedet, stik af [[Albrecht Dürer]]: ''«Das Leben der Maria»'' ([[1511]])]]
'''Dragen, kvinden og drengebarnet:''' I Åb 12 angriber "en stor, ildrød drage med syv hoveder og ti horn" Guds kvinde og forsøger at sluge det drengebarn, hun føder. Her er Dragen ifølge vers 9 den samme som "den gamle slange, som hedder Djævelen og Satan, og som forfører hele verden." Henvisningen går på [[syndefaldet]], hvor Djævlen talte gennem en slange for at lokke den første kvinde, [[Eva (bibelsk person)|Eva]], til fald (1 Mos 3). Kvinden i Åb 12 kan ses som Eva, men da hun placeres i himmelen og "med en krans af tolv stjerner på hovedet", ser det ud som hun er begunstiget af Gud, noget Eva ikke var. Det første drengebarn som Eva fødte, [[Kain]], blev heller ikke genstand for særlig opmærksomhed eller tilbedelse. Drengebarnet har til opgave at "vogte alle folkeslagene med et jernscepter", noget der passer til beskrivelsen af [[Messias]], Guds Søn, i Salme 2:9. Drengebarnet bliver reddet fra Dragen og rykket op til Gud, som altså gør krav på barnet. Dragen selv taber sin kamp mod [[Ærkeenglen Mikael]] og dennes [[engel|engle]], og bliver kastet ud af himlen: "… Men ve over jorden og havet, for Djævelen er kommet ned til jer med stort raseri, fordi han ved, at hans tid er kort."
Religion